open-index/open-wikipedia-markdown huggingface dataset:
Valentin Vitalievič Lebedev

**Valentin Vitalievič Lebedev** (, * 14. apríl 1942, Moskva) je bývalý sovietsky kozmonaut. V roku 1973 uskutočňoval astrofyzikálne výskumy na palube kozmickej lode Sojuz 13. V roku 1982 sa zúčastnil na lete kozmickej lode Sojuz T-5 a na dlhodobom pobyte v kozmickej stanici Saľut 7.

## Život
Otec bol síce tankistom, ale Valentinovi sa zapáčili lietadlá. V roku 1959 sa ako sedemnásťročný s nimi zoznámil na orenburskom učilišti. Potom sa dostal na Moskovský letecký inštitút. V tunajšom aeroklube začal s lietaním, postupne zvládol vetrone aj helikoptéry. Potom dostal umiestenku do konštrukčnej kancelárie Sergeja Koroľova. Najskôr bol vo vyhľadávacej a pátracej skupine, ktorá vyhľadávala na mieste pristátia pilotné kabíny Sojuzov. Potom ho naučili metodiku spracovávania kozmickej dokumentácie. Do oddielu kozmonautov CKBEM (dnes RKK Energija) bol zaradený až roku 1972 a už o rok bol vymenovaný za palubného inžiniera a letel do kozmu. V roku 1975 na Moskovskom leteckom inštitúte obhájil dizertačnú prácu a získal titul kandidát vied, v roku 1985 na rovnakej škole získal titul doktor technických vied. 4. novembra 1989 bol preložený do skupiny kozmonautov Akadémie vied ZSSR.

Členom tímu kozmonautov bol do 4. novembra 1989. Je ženatý a má jedno dieťa.

## Lety do vesmíru
Do vesmíru letel po prvýkrát ako palubný inžinier v kozmickej lodi Sojuz 13. Štart sa uskutočnil z kozmodrómu Bajkonur, veliteľom lode bol Piotr Klimuk. Cieľom letu na obežnej dráhe okolo Zeme bolo fotografovanie, rôzne experimenty, astrofyzikálne výskumy a skúšky systémov. Bez problémov bol aj návrat na Zem, pristáli na padákoch v kabíne lode na území Kazachstanu. Let trval 188 hodín.

Druhýkrát letel v roku 1982. Zúčastnil sa letu kozmickej lode Sojuz T-5 a dlhodobého pobytu na kozmickej stanici Saľut 7.

* Sojuz 13 ( 18. decembra 1973 -  26. decembra 1973)
* Sojuz T-5, Saľut 7, Sojuz T-7 ( 13. mája 1982 -  10. decembra 1982)

## Referencie

*

## Externé odkazy
* Podrobný životopis (po rusky)

Kategória:Sovietski kozmonauti
Kategória:Ruskí kozmonauti
Chemická energia

**Chemická energia** je energia viazaná v stavbe molekúl jednotlivých látok. Poznáme asi 100 chemických prvkov, ktorých atómy sú spojené chemickými väzbami. Počas chemických reakcií dochádza k uvoľneniu energie. Týmito zmenami sa zaoberá termochémia.

## Palivá
Látky ktoré reagujú so vzduchom sa okysličujú. Horením kyslíka a uhlia, ktoré obsahuje uhlík, vzniká oxid uhličitý CO2 a teplo.

## Fotosyntéza
Opačný proces, pri ktorom rastliny pohlcujú oxid uhličitý CO2, vodu a vzniknuty uhlík C viažu v stenách rastlín. Rastliny sa tak zúčastňujú na kolobehu putovania uhlíka C v prírode.

## Chémia a elektromagnetizmus
Spaľovanie a fotosyntéza sú protichodné reakcie. Pri fotosyntéze, slnečné žiarenie - elektromagnetické žiarenie vhodného frekvenčného rozsahu - dodáva energiu chemickým reakciám ktorými sa zaoberá  fotochémia. 

## Elektrochémia
Pôsobením elektrickej energie v roztokoch sú rozkladané chemické zlúčeniny - elektrolýza, alebo opačne môže byť chemická energia ukladaná v elektrochemických článkoch.

## Životné procesy
Biochémia skúma chemické látky a chemické procesy v živých organizmoch. Tieto procesy sú zložité, citlivé a premenlivé. Metabolizmus zahŕňa premenu stravy na energiu. V genetike stavba DNA v bunkách.

## Rádioaktívne žiarenie
Každý chemický prvok je charakterizovaný počtom protónov vo vnútri jadra a štruktúrou elektrónových obalov. Jadro môže obsahovať určité množstvo neutrónov, čím sa mení hmotnosť jadra, vznikajú rozličné izotopy jedného a toho istého prvku. Izotopy sa rozpadajú a vyžarujú rádioaktívne žiarenie. Rozlišujeme ich podľa hmotnostného čísla, napr. najbežnejší izotop uhlíka 12C, alebo 14C.

## Štiepenie
Niektoré ťažké prvky sa rozkladajú nielen rádioaktívnym rozpadom ale aj štiepením. 
Štiepenie sa využíva napr. v jadrovej elektrárni. 
Do jadra niektorých štiepnych materiálov – izotopov uránu 235U alebo plutónia 239Pu, narazí neutrón a rozloží jadro na dve rovnaké časti s hmotnostným číslom 120 a na neutróny s obrovským množstvom energie.

Kategória:Fyzikálna chémia
Kategória:Energia
Bond Street

**Bond Street** je významná obchodná ulica v londýnskej štvrti Mayfair v mestskom obvode City of Westminster. Nachádza sa na sever od Piccadilly a na juj od Oxford Street, ktoré spája. Ulica bola už od 18. storočia obchodným centrom módneho oblečenia a tovar predávaný na Bond Street patrí k exkluzívnejším a výrazne drahším značkám ako na neďalekých Oxford Street a Regent Street. 

Technicky samotná "Bond Street" neexistuje. Vskutočnosti sú to dve ulice  – New Bond Street a Old Bond Street ale v bežnom živote sa toto rozdelenie nepoužíva.

## História
Ulica dostala meno po Sirovi Thomasovi Bondovi, čelnom predstaviteľovi združenia stavebníkov, ktorý v roku 1836 kúpil na ulici Piccadilly Clarendon House. Ten dal zbúrať a v okolitej oblasti začal s výstavbou. Okrem Bond Street, nechal vybudovať aj neďaleké Dover Street a Albemarle Street. Postup stavebných prác smeroval od juhu na sever, čo vysvetľuje označenie jednotlivých častí Bond Street. 

## Dopravné spojenie
Najlbižšie stanice londýnskeho metra:
* **[[Bond Street (stanica metra)|Bond Street]]** (Central Line a Jubilee Line)
* **[[Oxford Circus (stanica metra)|Oxford Circus]]** (Bakerloo, Central a Victoria Line)

## Iné projekty

Kategória:Ulice v Londýne
Kategória:City of Westminster
Budha (prebudená osoba)

[thumb|250px|Socha Gautamu Budhu na ostrove [Lantau, Hongkong.]]

**Budha** (-kodifikovaný slovenský tvar; iné názvy: sanskritský a pálijský slovný kmeň a zároveň bežný nekodifikovaný slovenský tvar: **buddha** (písmom dévanágarí: बुद्ध), sanskritský nominatív a zároveň zriedkavý nekodifikovaný slovenský tvar: **buddhah**, pálijský nominatív: **buddhó**; význam v sanskrite a páli: "prebudený";  číns. *fo*, jap. *bucu*, kórej. *pul*) je v budhizme prebudená osobnosť, každý, kto dosiahol prebudenie (k pravde). Podľa učenia budhizmu existujú dva druhy budhov:
* **samjaksambudha** (skt., pálí: *sammásambudha*) - plne osvietená bytosť, napr. Gautama Budha. Pred ním žilo niekoľko takýchto budhov, ale nikdy nie súčasne.
* **pratjekabudha** (skt., pálí: *paččekabudha*) - niekto, kto vlastnými silami bez pomoci učiteľa dosiahol stav blízky stavu arhata, nepatrí do spoločenstva (sanghy) a nesnaží sa sprostredkovať prebudenie iným, preto sa nazýva aj osamelý alebo mlčiaci budha, pôvodne patrili medzi tzv. šramanov.
V mahájánovom budhizme predstavuje pojem budhu všeobecne platný princíp: každá bytosť má "budhovskú prirodzenosť" a môže sa stať budúcim budhom.

## Iné projekty

Kategória:Budhizmus
Ramenohlavová žila

**Ramenohlavové žily** (lat. *venae brachiocephalicae*) alebo zastarano **bezmenné žily** sú dve (ľavá a pravá) žily v hornej časti hrudi. Každá z nich vzniká spojením príslušnej vnútornej hrdlovej žily a podkľúčnej žily. Ramnohlavové žily sa spájajú a vytvárajú tak hornú dutú žilu.

## Vetvy ramenohlavových žíl
* 1. *venae thyroideae inferiores* - dolné štítne žily / dolné žily štítnej žľazy
** *venae laryngeae inferiores* - dolné hrtanové žily / dolné žily hrtanu
** *venae tracheales* - priedušnicové žily / žily priedušnice
** *venae thymicae* - žily detskej žľazy
** *venae pericardiacae* - osrdcovníkové žily / žily osrdcovníka
* 2. *vena vertebralis* - chrbticová žila / žila stavcov
** *vena cervicalis profunda* - hĺbková krčná žila / hĺbková žila krčných stavcov
* 3. *vena thoracica interna* - vnútorná hrudníková žila / vnútorná žila hrudníka
* 4. *vena intercostalis suprema* - najvrchnejšia medzirebrová žila / prvá medzirebrová žila
Vonkajšia hrdlová žila

**Vonkajšia hrdlová žila** alebo **vonkajšia hlavná žila krku** (lat. *vena jugularis externa*) je jedna z hrdlových žíl.

## Vetvy
**vena auricularis posterior* -  zadná ušnicová žila / zadná žila ušnice
**vena occipitalis* -  záhlavná žila / záhlavová žila / žila záhlavia

Kategória:Žily hlavy a krku
Prietoková žila

**Prietokové žily** sú žily, ktoré za normálnych okolností odvádzajú krv z vnútrolebečných žilových splavov do žíl na vonkajšej strane lebky. Keďže však nemajú chlopne, môže cez ne prúdiť krv aj smerom do lebky, čo umožňuje šírenie infekcií.

## Zoznam
**vena emissaria parietalis* – temenná prietoková žila 
**vena emissaria mastoidea* – hlávková prietoková žila 
**vena emissaria occipitalis* – záhlavná prietoková žila
**vena emissaria condylaris* – hlavicová prietoková žila

Kategória:Žily hlavy a krku
Medziplošná žila

**Medziplošné žily**  alebo **medziplatňové žily** sú žily hlavy, ktoré odvádzajú krv z priestoru medziplatne (diploe) smerom mimo lebky. 
Venae diplocae sú v canales diploici kostí tvoriacich lebečnú klenbu. Prebiehajú vlnovite a priberajú bočné vetvy. Neprebiehajú presne po hraniciach jednotlivých kostí; často preklenujú lebečné švy, najmä ak vznikla synostosis suturatum. Ich canales diploici môžu byť viditeľné na snímkach hlavy. 

## Delenie
Existuje ich 5 (stredná sa často neuvádza):
**vena diploica frontalis*  - čelová medziplošná žila 
**vena diploica temporalis anterior* - predná spánková medziplošná žila 
**vena diploica temporalis media* - stredná spánková medziplošná žila 
**vena diploica temporalis posterior*  -  zadná spánková medziplošná žila
**vena diploica occipitalis* - záhlavná medziplošná žila

Kategória:Žily hlavy a krku
Bludiskové žily

**Bludiskové žily** alebo **žily bludiska ucha** (lat. *venae labyrinthi*) je skupina žíl hlavy. Z vnútorného ucha zbierajú krv tri žily, dve sú intrakraniálne. 

## Zoznam
**vena auditiva interna*  -  vnútorná sluchová žila
**vena labyrinthi*  - bludisková žila 
**vena aqueductus vestibuli* - žila vodovodu predsiene
**vena canaliculi cochleae* - žila slimákového kanálika 

Kategória:Žily hlavy a krku
Žily očnice

**Žily očnice** (lat. *venae ophthalmicae*) je súhrnné označenie pre tieto žily hlavy:
**vena ophthalmica superior* – horná žila očnice
**vena ophthalmica inferior* – dolná žila očnice

## Vetvy hornej žily očnice
**vena nasofrontalis* – nosovočelová žila
**vena centralis retinae* – ústredná žila sietnice / žila stredu sietnice
**venae vorticosae*- vírovité žily / vírové žily
**venae ciliares*- vráskovcové žily / riasové žily

Kategória:Žily hlavy a krku
Vitalizmus

**Vitalizmus** môže byť:
*filozofický smer, pozri vitalizmus (biológia)
*umelecký smer, pozri vitalizmus (literatúra)
Vnútorná hrdlová žila

**Vnútorná hrdlová žila** alebo **vnútorná hlavná žila krku** (lat. *vena jugularis interna*) je  žila krku zbierajúca krv z mozgu, z povrchových častí tváre a z krku. V dolnej časti krku ústi spolu s podkľúčnou žilou do ramenohlavovej žily. Vzhľadom na to, že vnútorná hrdlová žila má konštantný priebeh, používa sa pri sledovaní centrálneho žilového tlaku (krvný tlak v pravej srdcovej predsieni). Spája sa s podkľúčnou žilou, čím vzniká ramennohlavová žila. 

## Prítoky
Na tejto žile rozoznávame vnútrolebečné (intrakraniálne) a mimolebečné (extrakraniálne) prítoky.

### Vnútrolebečné prítoky
* *sinus sagittalis superior*         -        horný šípový splav
* *sinus sagittalis inferior*         -        dolný šípový splav
* *sinus rectus*                      -        rovný splav / priamy splav
* *sinus occipitalis *                -        záhlavový splav / záhlavný splav
* *sinus transversus*                 -        priečny splav
* *sinus sigmoideus*                  -        esovitý splav
* *sinus petrosus superior*           -        horný skalný splav
* *sinus petrosus inferior*           -        dolný skalný splav
* *sinus cavernosus*                  -        dutinový splav
* *sinus intercavernosus anterior*    -        predný medzidutinový splav
* *sinus intercavernosus posterior*   -        zadný medzidutinový splav
* *sinus sphenoparietalis*           -        klinovotemenný splav 
* *plexus basilaris*                 -        spodinová spleť / spodinová pleteň

Patria sem aj tieto žily:
**venae meningeae* - žily plien
**venae emissariae* - prietokové žily 
**venae diploicae* - medziplošné žily 
**venae labyrinthi* - bludiskové žily 
**venae ophthalmicae* - žily očnice

### Mimolebečné prítoky
**venae pharyngeae* -  hltanové žily     
**venae linguales*  -  jazykové žily 
**vena thyroidea superior* - horná štítna žľaza 
***vena laryngea superior*- horná hrtanová žila
***vena cricothyroidea*-  prstienkovito-štítnožľazná žila
***vena sternocleidomastoidea* - kývačová žila 
**vena facialis* - tvárová žila 
***vena palatina externa* - vonkajšia podnebná žila 
***vena faciei profunda* - tvárová hĺbková žila 
**vena retromandibularis* - zasánková žila
***venae temporales superficiales*-  povrchové spánkové žily
***vena temporalis media*- stredná spánková žila 
***venae parotideae* - príušnicové vetvy 
***vena transversa faciei*- priečna žila tváre
**venae thyroideae mediae*- stredné štítne žily 

Kategória:Žily hlavy a krku
Hrdlová žila

**Hrdlová žila** () alebo **hlavné žily krku** je súhrnné označenie pre žily:

* vnútorná hrdlová žila ()
* vonkajšia hrdlová žila ()

Nachádzajú sa v krku. Ústia do podkľúčnych žíl, ktoré ústia do hornej dutej žily. Hrdlové žily privádzajú cez hornú dutú žilu odkysličenú krv z hlavy do srdca.

Kategória:Žily hlavy a krku
Vitalizmus (literatúra)

**Vitalizmus** je umelecký, najmä literárny, smer zo začiatku 20. storočia, ktorý vznikol ako reakcia na ukončenie 1  svetovej vojny. V slovenskej a českej literatúre sa niekedy pokladá za spojovací článok medzi impresionizmom a poetizmom.

Literárny vitalizmus sa po 1. sv. vojne šíril z Francúzska. Prejavil sa aj na Slovensku. Najvýznamnejšími predstaviteľmi na Slovensku boli Ján Smrek a čiastočne Ján Poničan. 

Vitalistickí básnici podávajú slnečné, harmonické stránky života, tešia sa z jednoduchých vecí, tešia sa najmä zo všetkého, o čo ľudí okradla (prvá svetová) vojna. Je to poézia životného optimizmu, každého dňa a zachytáva moment v živote človeka.Vyznačuje sa senzualizmom, zmyslovým materializmom, avanturizmom a epikureizmom. Často obchádza akékoľvek problémy.

Kategória:Literárne obdobia
Jacques Paul Migne

**Jacques Paul Migne** (* 25. október 1800, Saint-Flour, Francúzsko – † 24. október 1875, Paríž, Francúzsko) bol francúzsky kňaz, významný patrológ, vydavateľ teologických spisov a encyklopédií. 

## Životopis
Narodil sa v Saint-Flour a teológiu študoval v Orléans. Roku 1824 bol vysvätený na kňaza a pridelili ho do farnosti Puiseaux v orleánskej diecéze, kde sa jeho ultrakatolícke rojalistické názory dostali do konfliktu s lokálnym patriotizmom a novým režimom kráľa Ľudovíta Filipa. Po zverejnení pamfletu *De la Liberté* roku 1833 sa pohádal s biskupom, odcestoval do Paríža, kde začal 3. novembra vydávať časopis *L'Univers religieux*, ktorý mal byť nezávislý od politických vplyvov. Rýchlo sa mu podarilo získať 1800 predplatiteľov. Časopis vydával a redigoval tri roky. Jeho spoluvydavateľ Louis Veuillot ho neskôr zmenil v ultramontánny orgán *L'Univers*.

V roku 1836 Migne založil vlastné vydavateľstvo v štvrti Petit Montrouge, v ktorom zamestnával cez 300 osôb. Finančne ho v jeho diele podporoval versailleský biskup. Migne začal vydávať náboženské texty pre všeobecnú potrebu nižšieho kléru. Jeho snahou bolo vydať v príručnom formáte všetku kresťanskú literatúru od začiatkov až do doby v ktorej žil. 

Podarilo sa mu vydať: 
* *Theologiae cursus completus* („Úplný rad teológie“, 28 zväzkov, 184045) 
* *Scripturae sacrae cursus completus* ("Úplný rad svätého Písma", 28 zväzkov, 184045)
* *Collection des auteurs sacrés* ("Zbierka náboženských autorov", 100 zväzkov, 184648)
* *Encyclopédie théologique* ("Teologická encyklopédia", 171 zväzkov, 184446).
* zbierku kresťanských apologétov (20 zväzkov) 
* cirkevné dejiny (27 zväzkov) 
* zbierku spisov o Panne Márii (13 zväzkov)

## Latinská a grécka patrológia
Jeho najvýznamnejším a dodnes platným počinom však bolo vydanie gréckych a latinských patristických textov pod názvom *Patrologiae cursus completus* („Úplný rad patrológie“). Má dve série: latinskú (221 zväzkov, vyd. v r. 18441855, indexy v r. 186265) a grécku (161 zväzkov, vyd. v r. 18571866), pričom jej prvých 85 zväzkov vyšlo v latinčine, ďalšie v gréčtine s latinským prekladom.

Latinský rad obsahuje patristické spisy od Tertulliana po Inocenta III. (teda roky 2001216), grécky rad obsahuje spisy od Listu Barnabášovho po Florentský koncil (teda roky 1201438). Ku gréckej sérii patrí ešte 81 zväzkov iba s latinskými textami gréckych Otcov (samotný grécky rad obsahuje grécky text, aj latinský preklad). 

Toto Migneho vydanie gréckej a latinskej patristiky sa dodnes cituje a používa sa – aj keď to nie je kritické vydanie v dnešnom zmysle (Migne a jeho spolupracovníci opravovali text, kde bol poškodený) – ako hlavná referenčná orientácia v textoch. 

## Externé odkazy
*  Kompletné diela na stránkach Projektu Gallica
* ''Jacques-Paul Migne'': heslo v Catholic Encyclopedia
* Krátka nezávislá biografia  (po francúzsky)
* ''Patrologia Latina'': fulltextová databáza  (platená databáza)

Kategória:Francúzski teológovia
Kategória:Francúzski rímskokatolícki kňazi
Baker Street

**Baker Street** je londýnska ulica v štvrti Marylebone v mestskom obvode City of Westminster. Je známa najmä vo vzťahu k fiktívnej postave románového detektíva Sherlocka Holmesa, ktorý býval v dome číslo 221B. Táto adresa však nikdy oficiálne neexistovala.

S výstavbou Baker Street začal v 18. storočí staviteľ William Baker. Pôvodne sa na ulici nachádzali obydlia príslušníkov vyššej spoločenskej vrstvy. V súčasnosti tu skôr sídlia obchodné spoločnosti.

## Opis ulice
Baker Street je rušná dopravná tepna vedúca južne od Regent’s Parku, pretínajúca Marylebone Road, York Street,  Portman Square a Wigmore Street. Tu sa mení na Orchard Street, ktorá končí na križovatke s Oxford Street.   

## Zaujímavé miesta
* V roku 1835 otvorili prvú stálu expozíciu **[[Múzeum voskových figurín Madame Tussaudovej|Múzea voskových figurín Madame Tussaudovej]]**. V roku 1884 presťahovali múzeum na neďalekú Marylebone Road, kde sídli dodnes. 
* V roku 1940 sa do domu na 64 Baker Street presťahovalo riaditeľstvo **[[Special Operations Executive]]**. 
* V roku 1991 v dome na 239 Baker Street otvorili **[[Múzeum Sherlocka Holmesa]]**. Na túto adresu je doručovaná aj všetka korešpondencia pre Sherlocka Holmesa. 
* Do roku 2004 sídlo na ulici v takzvanom Michael House riaditeľstvo obchodnej spoločnosti **[[Marks & Spencer]]**. 

## Dopravné spojenie
Najbližšie stanice London Underground:
* **[[Baker Street (stanica metra)|Baker Street]]** (Bakerloo, Jubilee, Metropolitan, Circle a Hammersmith & City Line)
* Neďaleko stanice sa nachádza oddelenie strát a nálezov prevádzkované spoločnosťou Transport for London. 

## Pozri aj
* 221B Baker Street

## Externé odkazy

* London Town; sprievodca po Baker Street (po anglicky)

Kategória:Ulice v Londýne
Kategória:City of Westminster
Bond Street (stanica metra)

**Bond Street** je jednou zo staníc londýnskeho metra nachádzajúca sa v londýnskom mestskom obvode City of Westminster v štvrti Mayfair, v blízkosti dvoch hlavných nákupných ulíc Londýna – Bond Street a Oxford Street. Východy zo stanice sa nachádzajú na ulici Oxford Street. Obsluhujú ju dve rôzne linky. Nachádza sa v tarifnej zóne 1.

## História
Stanicu otvorili 24. septembra 1900, tri mesiace potom ako otvorili prvý úsek Central London Railway (dnešná Central Line). Povrchová budova, ako aj ostatné stanice Central London Railway, bola navrhnutá architektom Harrym Bell Measuresom.

V roku 1909, Harry Selfridge navrhol výstavbu podzemného tunelu, ktorý by prepojil stanicu so svojim novootvoreným obchodným domom Selfridges, na západ od stanice. Kvôli vtedajšej opozícii sa však idea nikdy neuskutočnila.

Stanica prešla niekoľkými významnými rekonštrukciami. Najprv, v roku 1926 boli výťahy vymenené za eskalátory a bol vybudovaný nový podpovrchový vestibul a budova získala novú fasádu. Autorom návrhov bol architekt Charles Holden. 1. mája 1979 na stanici pribudli nástupištia novovybudovanej Jubilee Line. Časť stanice, ktorá bola vybudovaná v 20. rokoch bola v 80. rokoch zbúraná, kvôli výstavbe nákupného centra West One. Napriek tomu, niektoré prvky pôvodnej fasády sa nachádzajú nad východným vstupom do stanice. 

## Linky
Stanicu v súčasnosti obsluhujú dve linky:
* Na Central Line sa nachádza medzi stanicami Oxford Circus a Marble Arch.
* Na Jubilee Line sa nachádza medzi stanicami Baker Street a Green Park.  

## Miesta záujmu
* Oxford Street a Bond Street 
* hotel Claridge's
* Handel House Museum na Brook Street
* Wallace Collection na Manchester Square

## Iné projekty

## Externé odkazy
* London's Transport Museum Photographic Archive
** 
** 
** 
** 

Kategória:Stanice londýnskeho metra
Kategória:City of Westminster
Green Park (stanica metra)

**Green Park** je jednou zo staníc londýnskeho metra nachádzajúca sa v londýnskom mestskom obvode City of Westminster na ulici Piccadilly, na severnom okraji Green Parku. Obsluhujú ju tri rôzne linky. Nachádza sa v tarifnej zóne 1.

## História
Stanicu otvorili 15. decembra 1906 na Great Northern, Piccadilly & Brompton Railway (dnešná Piccadilly Line). Stanica pôvodne niesla meno „Dover Street“, vďaka svojej polohe na rohu ulíc Dover Street a Piccadilly. V roku 1933 sa začalo s prestavbou stanice. Výťahy boli vymenené za eskalátory a taktiež bol vybudovaný nový vestibul, ktorý sa nachádzal priamo pod cestou. Na rohu Piccadilly a Stratton Street a taktiež na južnej strane Piccadilly boli vybudované nové vchody do stanice. Po rekonštrukcii bola stanica otvorená pod svojim súčasným názvom – „Green Park“. 

V tom čase podobné stavebné práce prebehli aj na ďalšej stanici: Hyde Park Corner. Málo využívaná stanica Down Street, ktorá sa medzi nimi nachádzala bola uzavretá. 

Nástupištia Victoria Line boli otvorené 7. marca 1969 a ďalšie na Jubilee Line boli otvorené 1. mája 1979. Ďalšou stanicou na Jubilee Line bola stanica Charing Cross, kde mali vlaky konečnú. Po predĺžení Jubilee Line do juhovýchodného Londýna boli jej nástupištia na Charing Cross uzavreté a linka bola zo stanice Green Park predĺžená do stanice Westminster.

9. októbra 1975, teroristi patriaci k Írskej republikánskej armáde detonovali bombu pred vstupom do stanice. Explózia si vyžiadala jeden ľudský život. Podobné útoky sa uskutočnili na staniciach West Ham v roku 1976 a Victoria v roku 1991.

## Linky
Stanicu v súčasnosti obsluhujú tri linky:
* Na Piccadilly Line sa nachádza medzi stanicami Hyde Park Corner a Piccadilly Circus.
* Na Victoria Line sa nachádza medzi stanicami Victoria a Oxford Circus.  
* Na Jubilee Line sa nachádza medzi stanicami Bond Street a Westminster. Pred predĺžením Jubilee Line v roku 1999 bola nasledujúca stanica Charing Cross.

## Miesta záujmu
* Green Park
* Buckinghamský palác

## Iné projekty

## Externé odkazy
* London's Transport Museum Photographic Archive
** 
** 
** 
** 
** 

Kategória:Stanice londýnskeho metra
Kategória:City of Westminster
St. John’s Wood (stanica metra)

275px|thumb|Staničná budova
**St. John's Wood** je jednou zo staníc londýnskeho metra nachádzajúca sa v londýnskom mestskom obvode City of Westminster v štvrti St John's Wood. Obsluhuje ju Jubilee Line. Nachádza sa v tarifnej zóne 2.

## História
Stanica bola otvorená 20. novembra 1939 na novej podzemnej trase medzi Baker Street a Finchley Road, keď bola jedna z vetiev Metropolitan Line preradená na Bakerloo Line. Neskôr, v roku 1979, bola stanica spolu s celou vetvou do Stanmore preradená na novootvorenú Jubilee Line.

S otvorením stanice St John's Wood, boli ďalšie dve neďaleké stanice na Metropolitan Line uzatvorené. Išlo o Lord's (pôvodne otvorenej v roku 1868 pod názvom „St John's Wood Road“) a Marlborough Road.

Stanica sa nachádza na rohu Acacia Road a Wellington Road a na mapách metra z rokov 1938 a 1939 bola ešte neotvorená stanica označovaná ako **Acacia Road** alebo **Acacia**.

## Zaujímavosti
* V poslednej dobe sa stanica preslávila tým, že je jedinou stanicou londýnskeho metra, ktorá neobsahuje žiadne z písmen slova „mackerel“ (slov.: makrela). Tento fakt sa často objavuje v rôznych súťažiach a kvízoch. Napriek tomu, nejde o jediné slovo, ktoré nemá žiadne spoločné písmeno s názvom stanice. Tých sú stovky. Pre zaujímavosť, washingtonské metro má tiež jednu stanicu, ktorej názov neobsahuje ani jedno písmeno slova  „mackerel“, a to Huntington.
* Meno stanice však obsahuje jedno z najzriedkavejších písmen v sieti metra. A to písmeno J - iba tri stanice obsahujú toto písmeno St. John's Wood, St. James's Park a Willesden Junction. Najzriedkavejším písmenom je písmeno Z. To sa nachádza iba v názve stanice Belsize Park.

## Linky
Stanicu v súčasnosti obsluhuje jedna linka:
* Na Jubilee Line sa nachádza medzi stanicami Swiss Cottage a Baker Street.  

## Miesta záujmu
* Lord's Cricket Ground 
* Abbey Road (ulica)

## Iné projekty

## Externé odkazy
* London's Transport Museum Photographic Archive
**
**

Kategória:Stanice londýnskeho metra
Kategória:City of Westminster
Andrea del Sarto

**Andrea del Sarto** vlastným menom **Andrea d'Agnolo di Francesco di Luca di Paolo del Migliore** (* 16. júl 1486, Florencia, Taliansko – † 21. január 1530, Florencia), bol taliansky renesančný maliar.

Narodil sa vo Florencii ako jedno zo štyroch detí krajčíra Angela di Francesco. Roku 1494 sa začal učiť za zlatníka, neskôr za rezbára.

Jeho učiteľmi boli maliar Piero di Cosimo potom Raffaellino del Garbo. Medzi jeho žiakov patrili Jacopo Pontormo, Francesco Salviati aj Jacopino del Conte.

## Dielo
Andrea del Sarto bol posledným veľkým florentským maliarom, patril k najväčším majstrom neskorej renesancie. V kláštoroch maľoval celé cykly veľkoplošných fresiek. Na jeho prácu mali vplyv Leonardo da Vinci, Sandro Botticelli a Andrea del Verrocchio. Roku 1518 ho pozval na svoj dvor francúzsky kráľ František I., odkiaľ sa však po roku vrátil.

Všetky ženy, ktoré namaľoval, majú podobu jeho manželky Lucrezie di Fede.

## Fresky
* 1509 – 1515: fresky v Santissime Annunciate
* 1510 – 1526: fresky pre kláštor allo Scalzo, cyklus Fides, Caritas, Justita a Spes
* 1521 – 1529: freska Posledná večera (522x) v Museo di Andrea del Sarto v bývalom refektári kláštora Vallombrosa
* fresky pre salón vily Poggio a Caiano v západnom Toskánsku

## Maľby
* 1517: Madona s harpyami, olej na dreve (207x), Galleria degli Uffizi; pôvodne bol obraz umiestnený v kostole San Francesco
* Podobizeň Lucrezie di Fede, Prado Madrid
* Podobizeň sochára, National Gallery Londýn.

## Iné projekty

## Galéria
*Kliknite na obrázok pre jeho zväčšenie.*

Image:Andrea del Sarto 001.jpg|*Mladý Ján Krstiteľ*
Image:Andrea del Sarto 002.jpg| 
Image:Andrea del Sarto 003.jpg|*Madona s harpyami* 
Image:Andrea del Sarto 004.jpg|  
Image:Andrea del Sarto 005.jpg|*Madona s dieťaťom a Ján Krstiteľ* 
Image:Andrea del Sarto 006.jpg|*Obetovanie Izáka*
Image:Andrea_del_Sarto_011.jpg|*Piéta*


Kategória:Talianski maliari
Kategória:Osobnosti z Florencie
Kategória:Úmrtia na mor
Kategória:Talianski freskári
Štvorrozmerný priestor

:*O štvorrozmernom priestore vo fyzike pozri [[časopriestor]]*.

**Štvorrozmerný priestor** alebo **4D** priestor je priestor, v ktorom je každý bod definovaný 4 rozmermi. Človek si svojím myslením nevie štvorrozmerný priestor predstaviť, pretože žije v trojrozmernom priestore. V 4D priestore je možné niečo také nepredstaviteľné, že 2 roviny majú spoločný iba 1 bod.

V trojrozmernom priestore poznáme tri rozmery: dĺžku, šírku a výšku. Všetky tieto rozmery sú na seba kolmé. A teda v 4D priestore je štvrtý rozmer kolmý na ostatné. V 3D priestore taký rozmer nenájdeme.

**Objem telesa** v 4D priestore má rozmer **m<sup>4</sup>** (meter na štvrtú).

Objem 4D **kocky** (hyperkocky) vypočítame ako V_{4D} = a^4, kde a je hrana kocky. Treba si uvedomiť, že podstava tejto 4D kocky je vlastne 3D kocka.

Objem 4D **gule**
:V_{4D} = \frac{1}{2}\pi^2 r^4
Tento vzorec môžeme dostať integrálom.

Kategória:Špeciálna teória relativity
Kategória:Matematika
Michael Essien

**Michael Essien** (* 3. december 1982) je ghanský bývalý reprezentant vo futbale, naposledy hrajúci za talianske mužstvo AC Milan, do ktorého prišiel z anglickej Chelsea FC v januári 2014. Do Chelsea prestúpil z tímu Olympique Lyon za 26 miliónov libier. Ako mladý však sníval o konkurenčnom tíme Manchester United a ako 17-ročný bol v tomto tíme dokonca na skúške.

## Referencie


## Iné projekty

Kategória:Ghanskí futbalisti
Kategória:Hráči Majstrovstiev sveta vo futbale 2006
Kategória:Hráči Chelsea FC
Personifikácia

**Personifikácia** alebo **zosobnenie** vzniká tým, že sa neživým predmetom či abstraktným pojmom prisudzujú vlastnosti a schopnosti ľudí.

## Príklady
*kvietok žmurkol
*slniečko sa usmialo
*obloha plače

## Referencie

Kategória:Literárne pojmy
Ivan Saktor

náhľad|Hrob Ivana Saktora v banskobystrickom evanjelickom cintoríne
**Ivan Saktor** (* 14. október 1954, Lučenec - † 28. júl 2021, Banská Bystrica) bol bývalý primátor Banskej Bystrice a prezident Konfederácie odborových zväzov (KOZ).

Maturitu absolvoval na Strednej priemyselnej škole stavebnej v Banskej Bystrici. V rokoch 1974 až 1977 bol robotníkom v strojárskej výrobe, od roku 1977 do roku 1991 pracoval ako stavebný technik i vedúci.. 

V odboroch sa angažoval od roku 1991. V rokoch 1996 až 2006 bol prezidentom KOZ. V roku 2000 ukončil štúdium na Pedagogickej fakulte Univerzity Komenského v Bratislave s titulom magister sociálnej práce. V decembri 2006 bol zvolený za primátora Banskej Bystrice. Vo funkcii nahradil Jána Králika, ktorý riadil mesto od roku 1998. 

V apríli 2017 oznámil svoju kandidatúru na predsedu Banskobystrického samosprávneho kraja. V závere októbra 2017 politický boj o kreslo župana vzdal a uviedol, že jeho podporovatelia sa majú sami rozhodnúť, koho budú voliť.

Ivan Saktor bol štyrikrát ženatý a mal päť detí.

## Referencie

## Iné projekty

Kategória:Osobnosti z Lučenca
Kategória:Absolventi Pedagogickej fakulty Univerzity Komenského v Bratislave
Kategória:Primátori Banskej Bystrice
Kategória:Predsedovia Konfederácie odborových zväzov
Waterloo (Londýn)

**Waterloo** je jednou z hlavných železničných staníc a taktiež jedným z najdôležitejších dopravných uzlov v Londýne. Nachádza sa v londýnskom mestskom obvode Lambeth, neďaleko South Bank. Celý komplex pozostáva zo štyroch prepojených staníc: 
* **[[Waterloo (železničná stanica)|Waterloo]]** 
* **[[Waterloo East (železničná stanica)|Waterloo East]]**
* **[[Waterloo International (železničná stanica)|Waterloo International]]**
* stanica londýnskeho metra **[[Waterloo (stanica metra)|Waterloo]]** 

Kategória:Železničné stanice v Londýne
Kategória:Lambeth
Waterloo (stanica metra)

**Waterloo** je jednou zo staníc londýnskeho metra, nachádzajúca sa na South Bank v londýnskom mestskom obvode Lambeth. Je priamo prepojená so železničnou stanicou Waterloo. V súčasnosti ju obsluhujú štyri linky: Bakerloo, Northern, Jubilee a Waterloo & City Line. Stanica sa nachádza v tarifnej zóne 1. 

## História
Prvú stanicu podzemnej dráhy otvorili na Waterloo 8. augusta 1898, keď bola spustená prevádzka Waterloo & City Railway (dnešná Waterloo & City Line). Takto sa aspoň v obmedzenej forme podarilo spoločnosti London & South Western Railway naplniť svoje plány na dosiahnutie londýnskeho City. Nástupištia Baker Street & Waterloo Railway (dnešná Bakerloo Line) otvorili 10. marca 1906. 

13. septembra 1926 bolo dokončené predĺženie tzv. Hampstead and Highgate Line (dnešná Northern Line (vetva Charing Cross)) zo stanice Charing Cross, cez Embankment až do stanice Kennington so zástavkou na Waterloo. 

Nástupištia Jubilee Line otvorili 20. novembra 1999 ako súčasť predĺženia Jubilee Line (tzv. Jubilee Line Extension) do juhovýchodného Londýna. Nástupištia Jubilee Line sa nachádzajú na opačnom konci staničného komplexu a s nástupišťami Northern a Bakerloo Line ich spája 140 metrov dlhý pohyblivý chodník – jeden z dvoch, čo sa nachádzajú v sieti londýnskeho metra. (Druhý sa nachádza na stanici Bank a vedie k nástupištiam Waterloo & City Line.)

## Zaujímavosti
Stanica metra na Waterloo je jedným z dejísk príbehu v piesni “Waterloo Sunset” britskej skupiny The Kinks. 

## Miesta záujmu
* South Bank Centre: 
** Royal National Theatre
** Royal Festival Hall
** Queen Elizabeth Hall
** Hayward Gallery
** National Film Theatre
* IMAX
* London Eye
* London Aquarium
* Saatchi Gallery a Dalí Universe 

## Linky
Stanica Waterloo je jedným z hlavných prestupných uzlov siete. Obsluhujú ju linky:
* Waterloo je konečnou stanicou Waterloo & City Line, nasledujúca stanica je Bank. 
* Na Bakerloo Line sa nachádza medzi stanicami Embankment a  Lambeth North.
* Na Northern Line sa nachádza medzi stanicami Embankment a  Kennington.
* Na Jubilee Line sa nachádza medzi stanicami Westminster a  Southwark.

## Pozri aj
* Waterloo 

## Iné projekty

## Externé odkazy
*London's Transport Museum Photographic Archive
**
**
**

Kategória:Stanice londýnskeho metra 
Kategória:Lambeth
Waterloo (železničná stanica)

250px|thumb|Pohľad z výšký na stanicu Waterloo.

**Waterloo** je jednou z hlavných železničných staníc v Londýne. Taktiež je jedným z dôležitých dopravných a prestupných uzlov v meste. Nachádza sa v mestskom obvode Lambeth.

## Meno
Stanica dostala svoje meno podľa Bitky pri belgickom Waterloo, v ktorej bol porazený Napoleon Bonaparte. Ironicky, v súčasnosti je práve Waterloo International vstupnou bránou do Londýna pre cestujúcich z Francúzska a Belgicka. V roku 1998 francúzsky politik Florent Longuepée napísal list britskému premiérovi Tonymu Blairovi a (neúspešne) ho vyzval, aby stanica bola premenovaná, keďže jej súčasné meno je necitlivé voči francúzskym návštevníkom.

## História
Prvú stanicu otvorila v 11. júla 1848 spoločnosť London & South Western Railway. Stanica nebola pôvodne navrhnutá ako prestupný uzol a s pribúdajúcimi rokmi sa budova stávala neprehľadnejšou. Na konci 19. storočia bolo prijaté rozhodnutie a celá stanica bola zrovnaná so zemou a začalo sa stavať odznova. Stavba trvala od roku 1900 až do roku 1922, pričom nová stanica mala celkom 21 nástupíšť a jej vstupná hala bola celkom 244 metrov dlhá. Počas druhej svetovej vojny bola však ťažko poškodená pri bombardovaní Londýna nemeckým letectvom a vyžiadala si opätovnú rekonštrukciu.

Po privatizácii britských železníc (British Rail) bolo vlastníctvo a správa stanice prevedené na spoločnosť Railtrack, a násladne na spoločnosť Network Rail. Vlaky z Waterloo premávajú zvyčajne na juh a juhozápad Anglicka a sú prevádzkované spoločnosťou South West Trains.

## Zaujímavosti
* Železničná stanica a stanica metra na Waterloo je jedným z dejísk príbehu v piesni “Waterloo Sunset” britskej skupiny The Kinks.
* Vo vstupnej hale sa nachádzajú obrovské hodiny so štyrmi ciferníkmi. „Pod hodinami na Waterloo“ je tradičné miesto stretnutí pre ľudí, ktorý sa chystajú na spoločnú cestu zo stanice alebo prichádzajú z dvoch rôznych miest.

## Dopravné spojenie
Stanica je priamo prepojená na londýnske metro. Na stanici Waterloo zastavujú tieto linky: Bakerloo, Northern, Jubilee a Waterloo & City Line.

## Miesta záujmu
* South Bank Centre:
** Royal National Theatre
** Royal Festival Hall
** Queen Elizabeth Hall
** Hayward Gallery
** National Film Theatre
* IMAX
* London Eye
* London Aquarium
* Saatchi Gallery a Dalí Universe

## Pozri aj
* Waterloo East
* Waterloo International
* stanica londýnskeho metra Waterloo

## Iné projekty

Kategória:Železničné stanice v Londýne
Kategória:Lambeth
Jacopo Bassano

**Jacopo Bassano** pôvodným menom **Jacopo de Ponte** (* 1515, Bassano del Grappa, Taliansko - † 13. február 1592, tamtiež) bol taliansky maliar a kresliar, najznámejší predstaviteľ rodiny umelcov, ktorí svoje meno odvodili z malého mesta Bassano, asi 65 km vzdialeného od Benátok. 

## Tvorba
Okrem krátkeho obdobia okolo roku 1530, kedy spolupracoval s Bonifaciom Veronesom v Benátkach, Jacopo pracoval v Bassane celý svoj život. Jeho otec, Francesco starší (1475-1539), bol vidiecky maliar a Jacopo si uchoval časť z vidieckeho umelca aj keď módne vplyvy, napríklad z Parmigianina sú v jeho práci viditeľné. 

Aj keď väčšinu svojej práce vytvoril v malých alebo stredne veľkých mestách, vždy upozorňoval na najnovšie umelecké a technické smery vývoja, čo mu zabezpečilo istý stupeň slávy v Benátkach. Vymýšľal aj nové maliarske výrazové prostriedky, ktoré znamenali veľkú silu výrazu jeho diel. Pracoval v štúdiu svojho otca, ale zlomil miestne a devótne tradície štúdiom tlače Raffaela a dal priestor na vznik nového štýlu známeho ako manierizmus. 
  
Počas roku 1540 maľoval experimentálne, anatómia jeho charakterov bola však vynútená a pozície neprirodzené. Táto fáza dokázala rozhodujúci vplyv vo vývoji jeho vlastného veľmi osobitého štýlu ktorý bol schopný asimilovať nové myšlienky a prenášať ich do umenia s výraznou komunikatívnou silou. Bassanov populárny realizmus bol podopretý jeho výnimočným použitím svetla a charakterizovaný žijúcou kvalitou ľudí a detailov, zvlášť zvierat v jeho obrazoch. V priebehu rokov sa jeho výraz stával stále dramatickejším a to počnúc sériou oltárnych obrazov v Bassane, Trevise, Padove, a Bellune) ktorých tvorba sa datuje od roku 1550 až do konca jeho práce. 

Jacopo Bassano mal štyroch synov, tiež maliarov, ktorí pokračovali v jeho štýle. Francesco mladší (1549-92), Gerolamo (1566-1621), Giovanni Battista (1553-1613) a Leandro 1557-1622). Francesco a Leandro získali istú popularitu, keďže pracovali v Benátkach.  

Práca celej rodiny je dobre prezentovaná v Museo Civico v Bassane.

## Iné projekty

## Externé odkazy
*Jacopo Bassano in the Web Gallery of Art
*Jacopo Bassano in the WebMuseum

Kategória:Narodenia v 1515
Kategória:Úmrtia 13. februára
Kategória:Úmrtia v 1592
Kategória:Talianski maliari
Dvojitý faktoriál

**Dvojitý faktoriál** je súčin celých čísel od určeného čísla až po jednotku, resp. dvojku, pričom sa vynechávajú párne, resp. nepárne činitele.

Dvojitý faktoriál nejakého čísla označujeme číslom s dvoma výkričníkmi.

Príklad:
Dvojitý faktoriál čísla 5: 5!! = 5.3.1 = 15
Dvojitý faktoriál čísla 8: 8!! = 8.6.4.2 = 384

Všeobecne platí:

n!! =
\begin{cases}
  n(n-2)(n-4)\cdots6\cdot4\cdot2, & \mbox{pre }n>0\mbox{ parne} \\
  n(n-2)(n-4)\cdots5\cdot3\cdot1, & \mbox{pre }n>0\mbox{ neparne} \\
  1, & \mbox{pre }n = 0\mbox{ alebo }n = -1
\end{cases}


Funkcia dvojitý faktoriál podobne ako funkcia faktoriál rastie veľmi prudko.

## Pozri aj
* faktoriál

## Externé odkazy
* na http://mathworld.wolfram.com/ Dvojitý faktoriál na http://mathworld.wolfram.com/ 

Kategória:Matematika
Kategória:Kombinatorika
Kategória:Teória čísel
RVZ-6

**RVZ-6** (rus. РВЗ-6) je typ sovietskej električky vyrábanej medzi rokmi 1960 a 1990 v závode Rižskij vagonostrojitelnyj zavod. 

Ide o električku klasickej štvornápravovej koncepcie, vychádzajúcu z koncepcie PCC. Pod touto koncepciou sa v sovietskom zväze vyrábali električky od roku 1946 pod názvom MTV-82, vo Vojenskom závode č.82 v Rige (od toho odvodený názov električky) a tiež od 1949 v Leningradskom závode na opravu vozňov pod označením LM-49.

Prvé vozidlá boli dodané do Moskvy a Ufy, do roku 1963 ich bolo vyrobených celkom 400 a do roku 1966 okolo 900. Ďalšie série boli modernizované, objavili sa ako RVZ-6M (1966 až 1974, vyrobených 1988 kusov) a RVZ-6M2 (1974 až 1990, vyrobených 3110 kusov). Ešte dnes sú v prevádzke v mnohých ruských električkových prevádzkach.

## Iné projekty

## Externé odkazy
* Informácie a fotografie (v ruštine) 
* Fotogaléria (Bielorusko)
* Informácie o električkách tohto typu v Kolomne (Rusko) 

Kategória:Električky
Kategória:Dráhové vozidlá vyrábané od roku 1960
Zofingen

**Zofingen** () je mesto v kantóne Aargau v severnom Švajčiarsku. Je hlavným mestom rovnomenného okresu. Leží v najkrajnejšom juhovýchode kantónu v údolí rieky Wigger, na hranici s kantónom Luzern. Mesto leží v blízkosti križovatky najdôležitejších severojužných a východozápadných dopravných koridorov Švajčiarska. S takmer 11-tisíc obyvateľmi je Zofingen siedmou najväčšou obcou kantónu. Mesto bolo založené v roku 1201.

## Narodili sa tu
* Erich von Däniken (*1935), švajčiarsky spisovateľ

## Pozri aj
* Zoznam miest vo Švajčiarsku

## Iné projekty

## Zdroj
*

Kategória:Mestá vo Švajčiarsku
Kategória:Obce v kantóne Aargau
FastTrack

**FastTrack** je protokol pre peer-to-peer zdieľanie súborov. Používajú ho klienty Kazaa (a odvodené ako Grokster, iMesh). Pôvodne ho používal aj klient Morpheus, ale neskôr mu bol zamedzený prístup.

V roku 2003 bol najpopulárnejšou sieťou pre zdieľani súborov, hlavne sa tu vymieňali mp3.

## Architektúra
FastTrack je tzv. p2p protokol druhej generácie. Na zlepšenie šlálovateľnosti používa tzv. superuzly (supernodes), ktorých funkcionalita je súčasťou klienta. Výkonný počítač s rýchlym spojením sa automaticky stáva superuzlom, ktorý pomáha pri indexovaní pomalším klientom.

Medzi vlastnosti patrí schopnosť pokračovať v prerušenom sťahovaní a súčasné sťahovanie segmantov jedného súboru od viacerých klientov. To umožňuje hašovací algoritmus UUHash.

Kategória:Internetové protokoly
Direct Connect

**Direct Connect** je protokol pre peer-to-peer zdieľanie súborov. Najpopulárnejší klient pre Windows je DC++.

## Architektúra
Direct connect má strednú mieru decentralizácie. Peer klienty nekomunikujú priamo, ale sa pripájajú na jednotlivé huby. *Hub* je server poskytujúci klientom služby informácie o klientoch, vyhľadávanie a chat. Neexistuje však centrálna databáza hubov, hoci sa vydáva oficiálny zoznam niektorých hubov. Škálovateľnosť hubov je problémom vzhľadom na závislosť protokolu na broadcastoch.

Kategória:Internetové protokoly
Električková doprava v Záhrebe

right|thumb|TMK 2200

**Električková doprava** v Záhrebe je zabezpečovaná dopravným podnikom ZET a má 17 denných liniek a 3 nočné linky.

## Charakter
Záhreb je s Osijekom jedno z dvoch chorvátskych miest, ktoré má električkovú dopravu. Električková doprava tvorí nosný systém dopravy, trate vedú aj centrom mesta, ako aj po hlavnom námestí, niektoré končia aj v prímestských oblastiach. Sieť má dĺžku . Mestský náter je modrobiely alebo modrokrémový. Rozchod koľají je .

## Dejiny
Prvé električky, ešte konskej železnice, sa objavili v uliciach mesta už v roku 1891. Neskôr v roku 1910 bola sieť elektrifikovaná a staré konské električky vyradené do Veľkej Gorice. V 20. rokoch boli nakúpené električkové vozne značky Ganz z Budapešti, bol zriadený súčasný dopravca ZET. Po druhej svetovej vojne zakúpilo mesto vlastné električky značky Đuro Đaković, ako aj česko-slovenskej značky Tatra, išlo o vozidlá typu Tatra T4 a vlečné vozne Tatra B4. Na konci 70. rokov električky prekročili rieku Sávu a dosiahli nové sídliská na okraji mesta. V 90. rokoch sa objavili nové moderné električky Končar a nakoniec na začiatku 21. storočia aj Crotram.

## Linky

* 1 Zapadni Kolodvor – Borongaj, 15 zastávok
* 2 Črnomerec – Savišće, 27 zastávok
* 3 Ljubljanica – Žitnjak, 21 zastávok
* 4 Savski Most – Dubec, 28 zastávok
* 5 Prečko – Kvaternikov trg, 22 zastávok
* 6 Črnomerec – Sopot, 21 zastávok
* 7 Savski Most – Dubrava, 24 zastávok
* 8 Mihaljevac – Zapruđe, 17 zastávok
* 9 Ljubljanica – Borongaj, 18 zastávok
* 11 Črnomerec – Dubec, 25 zastávok
* 12 Ljubljanica – Dubrava, 19 zastávok
* 13 Žitnjak – Kvaternikov trg, 27 zastávok
* 14 Mihaljevac – Zapruđe, 28 zastávok
* 15 Mihaljevac – Dolje, 4 zastávky
* 17 Prečko – Borongaj, 31 zastávok

## Vozidlá
* T4YU
* KT4YU
* Crotram TMK 2200
* Končar
* Duewag
* 101 švajčiarskej výroby

## Iné projekty

## Galéria

Image:T3 Zagreb.jpg|Električka typu T4 na hlavnom námestí.
Image:CROTRAM TMK 2200 in Zagreb, Croatia.jpg|Električka typu TMK 2200 v uliciach Záhrebu.
Image:B4 Vlečný vůz.jpg|Vlečný vozeň typu B4YU, spolu s vozidlom T4YU (nie je vidno). Obidva vozne sú českej výroby.
Image:KT4YU.jpg|Električka typu KT4YU z 80. rokov (česká výroba).
Image:KT4YU2.jpg|Električka typu KT4YU z 80. rokov (česká výroba), na trati neďaleko hlavnej stanice.
Image:Končar Zagreb.jpg|Električka typu Končar z 90. rokov (chorvátska výroba), na hlavnom námestí.
Image:Zagreb tram, complete view.jpg|Bočný pohľad na električku TMK 2200.


## Externé odkazy
* Stránky dopravcu (po chorvátsky)
* Dejiny električkovej dopravy na stránkach dopravcu (chorvátsky) 
* Fotogalérie (anglicky)
* Záhrebská električka typu T4 pri hlavnej stanici 
* Rozsiahla fotogaléria:
** 1. časť (anglicky)
** 2. časť (anglicky)
** 3. časť (anglicky)
* Fotografie a informácie o tejto prevádzke 
* Linkové vedenie

Záhreb
Kategória:Trate s rozchodom 1000 mm
Kategória:Doprava v Záhrebe
Ganz

**Ganz** (*Ganz vállalatok*, "Ganz companies") je maďarská spoločnosť známa výrobou električiek a priekopník v aplikácii trojfázového striedavého prúdu do električiek. Je pomenovaná po Ábrahámovi Ganzovi.

Električky značky Ganz premávali napríklad aj na úzkorozchodných tratiach v Bratislave a Záhrebe.

Kategória:Podniky v Maďarsku
Kategória:Výrobcovia električiek
Gelimer

**Gelimer** (* 480 – † 553), kráľ Vandalov a Alanov, bol posledný panovník severoafrického kráľovstva Vandalov. Kráľom sa stal v roku 530 potom, ako zosadil svojho bratranca Hildericha, ktorý podporoval katolíkov (Vandali boli Ariáni). Východorímsky (Byzantský) cisár Justinián I., ktorý podporoval Hildericha čoskoro na to vyhlásil Vandalom vojnu, chtiac naoko navrátiť trón Hilderichovi, no v skutočnosti so zámerom pripojiť severnú Afriku ku Konštantinopolu. Gelimer, jeho brat Tzazo a Vandali sa postavili na odpor proti rímskej armáde na čele s generálom Belisariom, ale v roku 533 boli dvakrát porazení (bitka pri Ad Decimiume a bitka pri Ticamerone) a v roku 534 sa Belisariovi Gelimer vzdal a prijal rímsku ponuku na rozsiahly majetok v východorímskej ríši (Byzancii).

Kategória:Narodenia v 480
Kategória:Úmrtia v 553
Kategória:Vládcovia Vandalov
Hyperkocka

V geometrii je **teserakt** 4-rozmerná analógia kocky. Medzi hyperkockou a kockou je vzťah ako medzi kockou a štvorcom. Viac odborne by mohla byť hyperkocka definovaná ako pravidelný konvexný 4-uholník s ôsmimi kockovými nadstenami. Predpokladá sa, že slovo teserakt vymyslel Charles Howard Hinton.

Všeobecne každá kocka s dimenziou vyššou ako tri je nazývaná hyperkocka. Tento článok sa zaoberá 4-rozmernou hyperkockou.

## Geometria
Štandardný teserakt je v Euklidovskom priestore daný ako konvexný plášť bodov (±1, ±1, ±1, ±1).

### Objem a obsah teseraktu

Nasledovné vzorce udávajú, aký je objem teseraktu a jeho k-rozmerné povrchy, čo je vždy obsah k-rozmernej steny krát počet týchto stien v závislosti na hrane a.

V_{4D}=a^4\,

S_{3D}=8\ a^3\,

S_{2D}=24\ a^2\,

S_{1D}=32\ a\,

Polomer vpísanej gule je

\rho=\frac{a}{2}\,

a polomer gule opísanej je

r=a\,

## Hyperkocka vo výpočtovej technike
Vo výpočtovej technike hyperkocka definuje zvláštny druh paralelného počítača, ktorého procesory (PEs) alebo spracúvajúce elementy sú prepojené rovnako ako vrcholy hyperkocky. Toto zapojenie umožňuje veľmi rýchlu komunikáciu. Úlohy písané pre hypotetický počítač s n navzájom spojenými procesormi je možné v tejto architektúre počítať maximálne v čase log2(n) krát dlhším. Väčšinu reálnych úloh je možné dokonca počítať rovnako rýchlo ako na počítači s kompletne prepojenými procesormi.

*N*-rozmerný hyperkockový počítač má 2*n* PEs,
každý je prepojený s *n* ďalšími PEs.

Pretože pre každý rozmer hyperkocky treba jeden komunikačný port na každom procesore, bolo by potrebné mať procesory s veľkou rezervou portov na konštrukciu počítačov s rôznym počtom procesorov. Zapojenie je možné upraviť tak, že v každom vrchole sú procesory iba s tromi portami. Tie sú usporiadané do kruhu. Dva porty slúžia na komunikáciu po kruhu v rámci vrcholu kocky, jeden na komunikáciu s iným vrcholom.

## Externé odkazy
* HyperSolids je open source program pre Apple Macintosh *(Mac OS X a vyšší)*.
* Hypercube 98 Program pre Windows zobrazujúci animovanú hyperkocku vytvorený Rudy Ruckerom.

Kategória:Priestorové útvary